Znj. Tetis Lubonja lindi më 8 korrik 1974, në qytetin e Tiranës dhe banon në Tiranë.

Znj. Lubonja ushtron funksionin e Drejtor i Drejtoris së Programimit dhe Projekteve në Fushën e Drejtësisë që më Dhjetor 2019 e deri tani, Drejtor i Drejtorisë së Konceptimit dhe Fizibilitetit të Projekteve më Shtator 2017, Drejtor i Drejtorisë së Integrimit dhe Projekteve më Tetor 2013, Drejtor i Drejtorisë së Integrimit Evropian dhe Projekteve më Maj 2010, pranë Ministrisë së Drejtësisë. Në këto cilësi, për një periudhë 11 vjeçare ajo ka një përvojë të gjerë ku ka drejtuar të gjitha proceset e integrimit në kuadër të Kapitujve të Kriterit Politik dhe Kapitullit 23 të acqui communautaire të BE-së (2010-2017), si dhe programimin dhe menaxhimin e projekteve të një shumëllojshmërie të gjerë të fondeve të IPA, duke përfshirë, por pa u kufizuar në fondet donatorëve të tjerë. Ka treguar përgjegjësi për përkthimin e prioriteteve të qeverisë në programet e financuara nga BE dhe donator të tjerë, duke siguruar që parimet e qeverisjes të vendosen mirë nga ministria dhe institucionet e tjera. Për më tepër, ajo ka përfaqësuar Ministrinë e Drejtësisë në grupe të shumta ndërinstitucionale të punës, në takimet e dialogut të rrjeteve të donatorëve. Shumë nga këto aktivitete janë të lidhura me funksionimin e sektorit publik / administratës publike dhe prandaj ka fituar një kuptim më të thellë të çështjeve më të rëndësishme të tyre. Gjatë kësaj periudhe ka qenë pjesë e grupeve të punës për hartimin e një sërë dokumentash strategjik duke përshirë dhe atë të Reformës në Drejtësi. Për rreth 24 vite si eksperte pranë Njësisë së Programit Phare, në Ministri të Drejtësisë, eksperte dhe Përgjegjese Sektori pranë Drejtorisë së Përafrimit të Legjislacionit në Këshillin e Ministrave, Ministrinë e Drejtësisë, Ministrinë e Integrimit Europian, (1997-2010), si dhe Drejtor Drejtorie në Ministri të Drejtësisë ka qenë nëpunëse civile e administratës publike, duke i shërbyer interesit më të lartë, atij të shërbimit ndaj qytetarit, interesit public.

Znj. Lubonja ka ndjekur studimet dhe është diplomuar në Fakultetin e Drejtësisë, Universiteti i Tiranës (1992-1998). Ka kryer studimet dy vjeçare pasuniversitare në shkencat “*EU Busyness Laë*” në Fakultetin e Drejtësisë, Universiteti i Tiranës (2009 – 2011) me diplomën Master i Nivelit të Dytë në Shkenca Europiane. Ka kryer një sërë trajnimesh dhe specializimesh brenda dhe jashtë vendit për çështjet e të drejtave të njeriut, sistemin e drejtësisë, sistemin penitenciar dhe shërbimit të provës, ndihmën Juridike falas për grupet në nevojë, në organizata ndërkombëtare, institucione të Bashkimit Evropian, etj.

Znj. Lubonja, ka qenë aktiviste e shoqërisë civile, duke ofruar një kontribut për të drejtat e njeriut (1997-1999). Përgjatë periudhës 2010–2018 ka kontribuar si drejtuese programesh për programet e drejtësisë, reformave ligjore dhe institucionale, të vizioneve strategjike të çështjeve të drejtësisë, në Ministri të Drejtëisë. Znj. Lubonja ka shërbyer si drejtuese, eksperte dhe konsulente pranë Ministrisë së Drejtësisë për organizatat vendase dhe të huaja, me fokus çështjet e drejtësisë, antikorrupsionin dhe të drejtat e njeriut mbi monitorimin e ecurisë së Shqipërisë në procesin e Integrimit Evropian dhe zbatimit të rekomandimeve të KiE-së, monitorimin e ecurisë së planeve të qeverisë për luftën ndaj korrupsionit, të planeve të veprimet për çështjet e drejtësisë, për drejtësinë penale për të miturit, masat e sigurisë dhe dënimet alternative, për çështjet penale, litigimit strategjik dhe ndihmës Juridike falas.

Znj. Lubonja është autore disa publikimesh, studimesh kërkimore në revista juridike vendase në fushën e drejtësisë, si dhe lektore në një sërë trajnimesh në Shkollën Shqiptare të Administratës Publike, në fushat e Kodit të Etikës, Konfliktit të Interesit dhe atë të Antikorrupsionit.

Znj. Lubonja është zotëruese e gjuhës angleze, si dhe ka njohuri të gjuhës gjermane, italiane, frënge.